[{"text_idx": "#000000", "text": "Soja \u2013 su\u0308u\u0308a vo\u0303i mitte?\nVeganite ja mitteveganite toitumise vo\u0303rdlus"}, {"text_idx": "#000001", "text": "Parapa\u0308hklid on parimad seleeniallikad. Pa\u0308evase seleenivajaduse saab kaetud u\u0308he parapa\u0308hkli so\u0308o\u0308misega. (Foto: Jaydot / Flickr)"}, {"text_idx": "#000002", "text": "Seleen on oluline antioksu\u0308dant, kaitstes rakke vabade radikaalide kahjustuste eest, aidates sellega va\u0308hendada va\u0308hki ja su\u0308damehaigustesse haigestumise riski. Seleen osaleb normaalse arengu, kasvu ja ainevahetuse protsessides."}, {"text_idx": "#000003", "text": "Seleenipuudus no\u0303rgestab immuunsu\u0308steemi ja vo\u0303ib vo\u0303imendada mitmetest teistest teguritest tingitud haiguslike seisundite va\u0308ljakujunemist."}, {"text_idx": "#000004", "text": "Taimsete toiduainete seleenisisaldus so\u0303ltub enneko\u0303ike kasvukoha pinnase seleenisisaldusest. Kuna Po\u0303hja-Euroopa riikide pinnas on suhteliselt seleenivaene, on soovitatav siinsetel elanikel seleenivajaduse va\u0308hemasti osaliseks katmiseks vo\u0303tta seleeni kas toidulisandina vo\u0303i su\u0308u\u0308a igapa\u0308evaselt u\u0308ks parapa\u0308hkel."}, {"text_idx": "#000005", "text": "Seleen on oluline antioksu\u0308dant, kaitstes rakke vabade radikaalide kahjustuste eest, aidates sellega va\u0308hendada kroonilistesse haigustesse, nagu va\u0308hk ja su\u0308damehaigused, haigestumise riski. Seleen osaleb kilpna\u0308a\u0308rme talituse reguleerimises, olles sellega oluliseks lu\u0308liks normaalse arengu, kasvu ning ainevahetuse protsessides. Ta aitab tagada immuunsu\u0308steemi normaalset toimimist. Teda on vaja kudede elastsuse sa\u0308ilitamiseks ja vananemise aeglustamiseks."}, {"text_idx": "#000006", "text": "Seleenipuudus no\u0303rgestab immuunsu\u0308steemi ja vo\u0303ib vo\u0303imendada mitmetest teistest toitumislikest, biokeemilistest ning viiruslikest teguritest tingitud haiguslike seisundite va\u0308ljakujunemist. Piirkondades, kus pinnas ja toit sisaldavad va\u0308ga va\u0308he seleeni, esineb su\u0308damehaiguse vormi (Kes\u030cani to\u0303bi), mida iseloomustab su\u0308dame suurenemine ja \u2013puudulikkus. Defitsiidi va\u0308ljakujunemisele vo\u0303ivad kaasa aidata suitsetamine, alkoholi tarbimine, rasestumisvastaste tablettide so\u0308o\u0308mine ning haiguslik keha seleeni omastamise vo\u0303ime va\u0308henemine."}, {"text_idx": "#000007", "text": "Toksilised kogused po\u0303hjustavad juuste ja ku\u0308u\u0308nte va\u0308ljalangemist ning hapraks muutumist, samuti nahalo\u0308o\u0308vet, ku\u0308u\u0308slaugulo\u0303hnalist hingeo\u0303hku, va\u0308simust, a\u0308rrituvust ja ha\u0308ireid na\u0308rvisu\u0308steemi to\u0308o\u0308s. Liigtarbimist esineb harva ja po\u0303hjuseks on neil juhtudel tavaliselt kas keskkonnareostus vo\u0303i to\u0308o\u0308stuso\u0303nnetused. Saastumata toitu su\u0308u\u0308es ei ole vo\u0303imalik tarbida organismile kahjulikus koguses seleeni."}, {"text_idx": "#000008", "text": "Kui suur on soovituslik pa\u0308evane tarbimiskogus?"}, {"text_idx": "#000009", "text": "Taimsete toiduainete seleenisisaldus so\u0303ltub enneko\u0303ike kasvukoha pinnase seleenisisaldusest. Parimaks seleeniallikaks peetakse tihti parapa\u0308hkleid, samas on parapa\u0308hklid heaks na\u0308iteks, kuivo\u0303rd palju vo\u0303ib seleenisisaldus toiduainetes kasvukohast tingitult ko\u0303ikuda. Nii annab Tervise Arengu Instituudi (TAI) toidu koostise andmebaas1 parapa\u0308hklite seleenisisalduseks 50 \u03bcg 100 grammi parapa\u0308hklite kohta (viidates Rootsi andmebaasile2), kuid Soome vastav andmebaas3 1917 \u03bcg (viidates USA Po\u0303llumajandusministeeriumi (USDA) andmebaasile4). Selliseid na\u0308iteid vo\u0303ib tuua veel: punase peakapsa vastavad na\u0308itajad TAI ja USDA andmebaasis on 9,6 ning 0,6; ta\u0308isterariisil 2 ja 23,4; a\u0308a\u0308dikal 89 ja 0,5 jne. Ka esineb ebako\u0303lasid andmebaaside siseselt: na\u0308iteks on TAI andmebaasis kuskussi seleenisisalduseks kuivainena 2,5 \u03bcg ning keedetult 28 \u03bcg 100 g kohta. Seega on va\u0308ga keeruline o\u0308elda, kui palju mo\u0303ni konkreetne poest ostetud toode seleeni sisaldab, sest tihti pa\u0308rinevad ostetud kaubad maailma erinevatest osadest, kus kasvupinnase seleenisisalduse erinevus vo\u0303ib olla va\u0308ga suur."}, {"text_idx": "#000010", "text": "TAI toidu koostise andmebaasi ja\u0308rgi on parimateks taimseteks seleeniallikateks allja\u0308rgnevas tabelis esitatud toiduained. Samas on oluline ma\u0308rkida, et alltoodud va\u0308a\u0308rtused vo\u0303ivad toiduainete seleenisisaldust nii u\u0308le- kui ka alahinnata ja ei pruugi adekvaatselt iseloomustada Eesti kaubandusvo\u0303rgus saadaolevate kodu- ning vo\u0303o\u0303ramaiste toiduainete seleenisisaldust."}, {"text_idx": "#000011", "text": "Kuna Po\u0303hja-Euroopa riikide pinnas on suhteliselt seleenivaene vo\u0303rreldes na\u0308iteks USA vo\u0303i Kanada pinnasega, on soovitatav siinsetel elanikel seleenivajaduse va\u0308hemasti osaliseks katmiseks vo\u0303tta seleeni kas toidulisandina vo\u0303i su\u0308u\u0308a igapa\u0308evaselt u\u0308ks parapa\u0308hkel5."}]